**Objava imena izabranih članova Nadzornog odbora Financijske agencije**

Na temelju članka 31. stavka 4. Zakona o Vladi Republike Hrvatske (Narodne novine, br. 150/11, 119/14, 93/16 i 116/18) i članka 11. stavka 2. Zakona o Financijskoj agenciji (Narodne novine, br. 117/01, 60/04 i 42/05), a u vezi sa člankom 8. Uredbe o uvjetima za izbor i imenovanje članova nadzornih odbora i uprava pravnih osoba od posebnog interesa za Republiku Hrvatsku i načinu njihovih izbora (Narodne novine, broj 12/19), Vlada Republike Hrvatske je na sjednici održanoj 30. prosinca 2020. godine imenovala mr. sc. Ivanu Radeljak Novaković, za predsjednicu, Milana Kovača, za zamjenika predsjednice te dr. sc. Davora Mikulića i Zvonka Šakića, za članove Nadzornog odbora Financijske agencije.